Ursula von der Leyen, reînscăunată în fruntea Comisiei Europene
Parlamentul European, cu 401 voturi pentru, 284 voturi împotrivă, 15 abțineri și 7 voturi nule, a decis ieri să îi acorde un nou mandat Ursulei von der Leyen în funcția de președinte al Comisiei Europene, în ciuda faptului că Tribunalul UE a decis, cu o zi înainte, că Executivul comunitar nu a respectat regulile de transparență în încheierea contractelor de achiziție a vaccinurilor anti-Covid și în ciuda dosarelor penale în care von der Leyen este acuzată de mai multe persoane și organizații de săvârșirea mai multor infracțiuni în legătură cu achiziția respectivă.